“Adinda Seta, Wiratsangka lan Utara, aturna pesenku marang ratu Wirata, apa kang dadi sakabehe panyuwune dak sanggupi,” ujare Kresnadipayana. Ora gantalan suwe, katelu putra Prabu Matswapati iku enggal bali maneh menyang negari Wirata. Ing kana, Resi Nagatatmala pikantuk wejangan lan awer-awer saka Prabu Kresnadipayana, bilih putrane Nagatatm a la kudu nggoleki Dewi Sri, lan yen wis kasil nemokake Dewi Sri, banjur kaparentah supaya nggawa menyang negari Wirata. Prabu Kresnadipayana bakal methuki ing negari Saptapretala. Banjur, Resi Nagatatmala lengser paseban, lan budhal ngluru Dewi Sri kang didherekake dening katelu abdine, yaiku Semar, Nalagareng lan Petruk. Nanging, ing k negari Pratalaretna kang Do ratune yaiku Prabu Darmasara lagi nandhang duka karana kahanane Dewi Sri agawe perkara sangsaya ruwet. Amarga, akeh ratu saka pirang-pirang negari padha teka lan kepingin nglamar Dewi Sri. Yen lamaran mau ditolak, ratu-ratu mau padha murka lan ngancam bakal gawe ontran-ontran. Ana ing sawijining dina, padha makempal Prabu Darmasara,
